War-dro 850 e oa ur plach yaouank eus Mainz — anvet e meur a zoare: Jeanne, Agnès, Marguerite pe Gilberte hervez an dud — a guitaas he zud da vont war ar studi, pe da-heul he fried a oa studier. Gwisket e oa evel ur gwaz hag anavezet evel Johannes Anglicus (Yann Saoz), ar pezh a ziskouezje e oa saozez a orin. Studiañ a eure en ur skol-veur saoz, ha goude tapet ganti he bachelouriezh ez eas gant he fried, pe he sercheg, da studiañ ar skiantoù hag ar brederouriezh da Aten.